הוועדה המשותפת לוועדת החוקה, חוק ומשפט ולוועדת הכספים לפי חוק נכסים של נספי השואה, כנסת 18, פרוטוקול מספר 5, 2010-01-12 09:00

דוד רותם: הוועדה המשותפת לאיתור והשבת נכסים של נספי שואה.

צבי קנור: כבוד היושב-ראש, חברי כנסת, כל הקהל המכובד פה.

צבי קנור: על כל השאלות ששאלתם בדיון הקודם העברנו תשובות.

צבי קנור: אנחנו את התקציב בונים במהלך אוקטובר.

צבי קנור: הגשנו לך אותו בתחילת נובמבר.

צבי קנור: אני רוצה להזכיר לך ולנוכחים שבפגישות הקודמות שלנו דיברנו על חסכונות כאלה ואחרים שעשתה החברה בגין המצב הכללי של המשק בעולם ובכלל.

צבי קנור: כמות החסכונות שהצגנו בעבר ידועה לכם.

צבי קנור: מהיום שבנינו את התקציב עד לפני שבוע לא שקטנו.

צבי קנור: אנחנו מנסים כל הזמן להתייעל, להשתפר ולחסוך.

צבי קנור: החיסכון הוא נר לרגליי מהיום הראשון שאני בחברה הזאת.

צבי קנור: אני ער לעובדה שגם כבודו רואה בזה חשיבות עליונה.

צבי קנור: אני שמח שאנחנו רואים בעין אחת את העניין הזה.

צבי קנור: מהגשת התקציב עד היום מצאנו חיסכון אפשרי של 700 אלף שקל, לכן אנחנו נוריד את התקציב שהגשנו ב-700 אלף שקל.

דוד רותם: אתם הגשתם תקציב על סכום של 21 מיליון שקל 350.

דוד רותם: אתה אומר שאם אני אאשר לך 20 מיליון 500 אתם תסתדרו.

צבי קנור: לא.

צבי קנור: אם תאשר לי 20 מיליון 650 אנחנו נסתדר.

צבי קנור: אני בא בפתיחות מלאה, בשקיפות מלאה ובתום לב.

צבי קנור: אני נותן לך פה את המספרים האמיתיים והנכונים.

צבי קנור: אני לא מסתיר כלום.

צבי קנור: אני מצפה מכבודו ומהוועדה הזאת להתייחס לזה בהתאם.

צבי קנור: גם בשנה הבאה כשאגיש את התקציב אני לא מתכוון לשים עליו שלייקס בידיעה שאתה הולך לחתוך אותו.

צבי קנור: אני הולך לעשות את הדברים בתום לב.

צבי קנור: אני בא אליכם ביד נקייה ואני מצפה שתאשרו את התקציב כמות שהוא.

צבי קנור: לא יכולתי מנובמבר עד היום להביא את זה כי זה שינה ווזה בלבל את התקציב לחלוטין.

צבי קנור: אני חושב שזה הזמן.

צבי קנור: אני מבקש לאשר לנו 20 מיליון 650.

צבי קנור: בפעם הבאה התקציב לא יהיה מעל 19 וחצי מיליון שקל.

צבי קנור: אני מקווה שנוכל לעשות אותו אפילו פחות.

צבי קנור: אי אפשר כל היום לחתוך.

דוד רותם: אפשר.

דוד רותם: אני אתן לך כתובת לא רחוקה מפה שיראו לך איך אפשר לקצץ הכל.

צבי קנור: אחר כך האזרח המסכן משלם מים בגלל אותה כתובת.

צבי קנור: אני לא בהכרח חייב ללמוד מכל מיני טעויות שעושים.

צבי קנור: אני עושה את זה בתום לב מוחלט.

צבי קנור: אני מביא את התקציב שהחברה זקוקה לו.

צבי קנור: אם בשנה הבאה נוכל לקצץ יותר אנחנו נקצץ.

צבי קנור: ניצולי השואה עומדים לנגד עיני.

צבי קנור: כל שקל שאני מוריד פה ואני יכול לתת שם אני עושה.

צבי קנור: יש לנו גם תכניות מאוד רחבות.

צבי קנור: חלקן הן לגבי השנה הנוכחית.

דוד רותם: לוועדה הזאת יש המון כבוד והערכה לחברה.

דוד רותם: אני חייב לומר שאני מרגיש רוח חדשה מאז שיש מנכ"ל חדש.

דוד רותם: אני חושב שגם העובדות שהוצגו לנו, גם ההערות שהושמעו וגם התיקונים שאתם מבצעים לפי בקשת הוועדה ראויים להערכה.

דוד רותם: אתם לא פוגעים בתפקודי החברה ובמטרותיה.

דוד רותם: יש לי הרבה כבוד אליכם.

דוד רותם: צריך לציין לשבח את העובדה שהפנמת את ההערות של הוועדה מהישיבה הקודמת ואת העובדה שהורדתם סכום של 700 אלף שקל.

דוד רותם: אני מציע לאשר תקציב בסכום של 20 מיליון 650 אלף שקל.

ודים גודון: יש הערכה רבה למה שהחברה עושה ולמה שהיא מנסה לעשות, אבל בכל זאת אנחנו מבקשים מחברי הוועדה לאשר 48 תקני כוח אדם ולא 49.

דוד רותם: זה מסוג הדברים שאני לא דן בהם.

דוד רותם: אני לא מאשר תקני כוח אדם.

דוד רותם: מצידי שיעסיקו 784 עובדים ושיוציאו על זה את התקציב שאני מאשר להם.

דוד רותם: אני לא נכנס לשאלה כמה עובדים הם יעסיקו.

דוד רותם: זה דבר שאתם צריכים לטפל בו בדרך העקיפה, לא בדרך הישירה.

דוד רותם: זה לא תקציב של עירייה או של משרד ממשלתי.

דוד רותם: אני גם לא בטוח שיש לי סמכות.

דוד רותם: הסמכות היחידה שיש לי היא לאשר להם תקציב.

דוד רותם: אני בודק את הפעולות שהם עשו.

דוד רותם: הם באים ואומרים שהם הורידו 700 אלף שקל מעבר למה שהם כבר הורידו.

דוד רותם: יכול להיות שממילא הם יצטרכו לקצץ בתקן כוח אדם כי לא יהיה להם מספיק כסף.

דוד רותם: אני לא יכול להגיד להם לא להעסיק יותר מ-48 עובדים.

דוד רותם: אלה דברים שאני לא יכול להתעסק איתם.

דוד רותם: אני לא יודע אם אפשר להפעיל את החברה עם 48 עובדים או עם 42 עובדים.

דוד רותם: אני בודק את ההוצאות ואומר להם איפה אני חושב שהם יכולים לחסוך.

דוד רותם: אני לא מבין בכוח אדם.

דוד רותם: לא נתנו לי סמכות לקבוע להם את כוח האדם.

דוד רותם: אין לי ספק שהחברה הזאת עושה מאמץ לחסוך.

דוד רותם: אני מקווה שב-20 מיליון 650 הוא יפעל עם פחות כוח אדם.

דוד רותם: את יתר ההערות שלכם הם תיקנו.

דוד רותם: מי בעד לאשר תקציב של 20 מיליון 650?

דוד רותם: ה צ ב ע ה בעד – פה אחד אושר תודה רבה, הישיבה נעולה.